
**Хомушку У. М.**

**Оюн Н. А.**

**Тыва национал**

**хөгжүм херекселдери**

****

**Кызыл, 2015ч.**


**Номну кылганнар**: Кызылдын №2 ортумак школазының эге класстар башкызы **У. М. Хомушку**; 4 «А» класстың өөреникчизи **Настя Оюн**.

**Рецензент:** Кызыл №2 ортумак школазының директору М.Д.Наксыл - дээди категорияның тыва дыл, чогаал башкызы; Монгуш Андрей Алдын-оолович - Тываның алдарлыг артизи, хөөмейжи, сыгытчы.

**Чурук каасталгазы**: 4 «А» класстың ада-ие чөвүлели Оюн А.А.

C:\Users\Sinus\Desktop\БУЯНА\тыва\олчей в квадрате.png

****

** **Киирилде сөс**

**Эргим уруглар, башкылар!**

Мен бо номну клазым башкызы-биле кылып үндүрдүвүс. Тыва чон шаандан тура ыры-хөгжүмге ынак, сонуургалдыг, тывынгыр чон. Олар боттары аялгаларны, сөстерни чогаадып чорааннар. Тыва чоннуң тыва национал ыры-хөгжүм херекселдерин силерге сонуургадып кылдывыс.


Шенеп кылган номувус силерге ажыктыг болур боор дээрзинге бүзүреп тур бис. Сонуургап көрүп, номчааныңар дээш улуу-биле четтиргенивисти илередип тур бис.

*4 «А» класстың өөреникчизи Оюн Настя.*

**Эргим башкылар!**

Бо номну номчуп, сонуургап турарыңар дээш улуу-биле четтиргенивисти илередип тур бис. Кичээлдер үезинде немелде материал кылдыр ажыглап, уругларга тыва хөгжүмнү таныштырып көргүзеринге ажылыңарга ажыглаарынче дуза болур боор дээрзинге бүзүреп арттывыс.

*Эге класс башкызы Хомушку У.М.*


****Хүндүлүг башкылар болгаш сургуулдар!**

Ада-өгбевистиң биске бурун шагдан дамчыдып арттырып берген үнелеп четпес тыва хөгжүм херекселдерин утпайн, ойнап, өөренип чорууруңарны сүмелеп, саналдап тур бис.

Бо номну тыва хөгжүм херекселдерин сонуургап, шинчилеп, үндүрүп турарынга 4 «А» класстың сургуулу Оюн Настяга болгаш клазының башкызынга У. М. Хомушкуга, тыва үндезин культура төвүнүң хөөмей болгаш тыва хөгжүм херекселдериниң килдизиниң удуртукчузу Х. К. Ховалыгга ам-даа улаштыр бо дептерни өөредилге черлеринче дамчыдып сайзырадырын деткип тур мен. Бо номнуң ийиги кезээн үндүрер кылдыр келир үеде катай демнежип, ажылды кылып чорудар кылдыр сүмелеп, күзээр улус-тур бис.





*Ховалыг Хеймер-оол Ким-оолович*


**Игил

Игил - бурун шагдан тыва чоннуң национал хөгжүм херексели.


Ооң бажынга сиилбээн аът бажы турар. Игилдиң мага-бодун дыттан чазап кылыр, а хааржаан серге кежи-биле шывар. Хылдарын аът кудуруунуң хыл дүгү-биле хылдаар. Ойнаарда ча азы чажак-биле тыртып ойнаар. Чаның кирижин база-ла аъттың кудуруунуң хыл дүгүнден кылыр. Игилди ойнаарда, ийи хылдарын кезээде кады ырладыр.





**


**Дошпулуур


Дошпулуур (дошпулдуур, тошпулуур) тывада нептереңгей тыртып ойнаар хөгжүм херексели. Шаанда дошпулуур 2 хылдыг турган. Кадып каан аът кудуруунуң хыл-дүгүнден азы ховар таварылгаларда долгааш кадырган хой шөйүндүлеринден хылдаар турган. Дошпулуурнуң хылдары ам -3: квинта-кварта хөөнүнге хөөннээн болур. Дошпулуурнуң хааржаа дөрт азыглыг, борбак хевирлиг болур. Ийи талазындан кеш-биле (серге, те) шыпкан болур.





**Чанзы


**Чанзы - 3 хылдыг хөгжүм херексели. Чанзының хааржаа борбак болгаш ону чылан кежи-биле шыпкан болза, тыважыткан чанзынын хааржаа «көгээржик» хевирлиг, бажын сиилбип чазаан аът бажы каастай берген. Чанзының унунда лад (гриф) чуруп, демирлеп, сиир-биле өрээн база болур.




******Чадаган

**Чадаган - чонувустун бурун аас чогаалында болгаш тыва шүлүк чогаалында онзагай чараш кылдыр чуруп көргүскен. Тоолчургу чугаада чадаганны чүүден кылып чораанын кончуг тода биске дамчыдып турар: 9 чыл тургускан дыт болгаш 9 харлыг ирттиң шөйүдүлери, кажыктар. Чадаганны шаанда дыттан кылып турганы дег, амгы уеде ус-шевер чазаныкчылар база дытка доктаап турар, дыттын ыяжынын быжыын коргузуп турар.





******


**Бызаанчы

Ча-биле тыртып ойнаар хылдыг хөгжүм херексели. Бурунгу өгбелеривис ооң хылдарынга болгаш киржиинге аът кудуруунуң хылдарын салып чораан. Бызаанчының хааржаа ус-шеверлерниң кылганы-биле аңгы-аңгы хевирлерлиг болур: төгерик, дөрбелчин, 5-6 азыглыг, ыяш буттуг, азы те, инек мыйызындан болгулаар. Кандыг-даа хевирлиг хааржаактың арнын кеш-биле шывар. Кеш кылдыр өшкү, бызаа, балык кежи колдуу ажыглаан болур.


Ады-биле алырга «бызыы-үнү»- дээн уткалыг.





**

** Хомус


Амгы үеде демир хомусту бис эки таныыр бис.Ынчалза-даа бурун шагдан чонувустуң ойнап чораан хомустарының янзы-бүрү хевирлерин танып билип алыры биске кол. Шаанда хой кадарып, анай-хураган, бызаа бажы дозуп чораан бичии оолдар-кыстарның бойдустуң үнүштеринден (дая, сөөскен, хараган) белеткеп алгаш хөгжүмчү сеткилин соодуп чораан. Демир-хомусту ойнаар дизе дарган кижиге чагыдып, садып алыр турган. Чиик, бичии бодунга ап чоруурунга эптиг хөгжүм херексели.




**

****Ажыглаан литература**:

1. «Тыва улустуң хөгжүм херекселдери», 1-ги үндүрүлге - Тумат Ч. С., Кызыл, 2013 чыл

**

****Допчузу:**

Киирилде сос....................................3

Игил............................................6

Дошпулуур.......................................8

Чанзы...........................................10

Чадаган.........................................12

Бызаанчы........................................14

Демир хомус.....................................16

Ажыглаан литература.............................18